Klasa:400-02/22-01/2

Ur. broj:2142-1-16-01-22-1

Krk, 04. listopada 2022.

- GRADU KRKU

- SVIM OPĆINAMA OTOKA KRKA

- ČLANOVIMA UPRAVNOG VIJEĆA

**OBRAZLOŽENJE**

**PRVE IZMJENE FINANCIJSKOG PLANA ZA 2022. GODINU**

Prva izmjena Financijskog plana za 2022. godinu temelji se na Zakonu o proračunu (NN 144/21).Ovom izmjenom Financijskog plana za 2022. godinu ukupni prihodi i rashodi na nivou Ustanove iznose 24.473.000,00 kn što predstavlja povećanje od 6% u odnosu na usvojeni Financijski plan za 2022. godinu koji iznosi 23.111.000,00 kn.

**PRIHODI POSLOVANJA**

Ukupni planirani prihodi na nivou Ustanove iznose 24.473.000,00 kn što predstavlja povećanje za 1.362.000,00 kn ili 6% u odnosu na sadašnji Financijski plan za 2022. godinu.

Ukupni prihodi sastoje se od:

1. Tekućih pomoći nadležnog proračuna Grada Krka u iznosu 6.958.000,00 kn i kapitalnih ulaganja u iznosu 80.000,00 kn za financiranje vrtića u sjedištu u Krku na adresi Smokvik 7, Područnog vrtića Krk na adresi Galija 36 i Područnog vrtića Vrh. Povećanje iznosi 9% iz razloga što su povećani i rashodi za zaposlene, materijalni rashodi za energente kao i rashodi za kapitalna ulaganja.

2.Tekućih pomoći nenadležnih proračuna otočkih općina Omišalj, Malinska-Dubašnica, Punat, Vrbnik, Baška i Dobrinj u iznosu 12.820.000,00 kn te kapitalnih ulaganja za nabavu nefinancijske imovine u iznosu 290.000,00 kn. Prihod je uvećan za 5% a razlog je povećanje kapaciteta u novoj pedagoškoj godini 2022/2023 koja započinje 01. rujna za jednu odgojno obrazovnu skupinu u Područnom vrtiću Omišalj, također su povećani i rashodi poslovanja.

3. Prihoda Ministarstva znanosti i obrazovanja Republike Hrvatske u iznosu 93.680,00 kn za djecu s posebnim potrebama u posebnim skupinama, djecu s posebnim potrebama integriranu u redovni program i program predškole.

4. Prihoda po posebnim propisima tj. roditeljske uplate u iznosu 4.325.000,00 kn što predstavlja povećanje od 145.000,00 kn ili u postotku 3% od prvobitnog plana.

Stavka *Ostali nespomenuti prihodi- roditeljska uplata*  planirana je sukladno broju uključene djece u redovni program vrtića počevši od 01. rujna 2022 godine. Redovni program vrtića odvijati će se u 41 odgojnoj skupini od čega 29 vrtićkih,11 jasličkih skupina i 1 skupina za djecu s posebnim potrebama. Općina Baška donijela je Odluku o sufinanciranju programa predškolskog odgoja i obrazovanja u Općini Baška kojom u cijelosti financira troškove boravka djece u vrtiću te su roditelji oslobođeni od plaćanja roditeljske naknade. Općina Vrbnik donesla je Odluku o plaćanju roditeljske uplate ( na snazi od 01. siječnja 2022. godine) i to 300,00 kn za prvo dijete, 200,00 kn za drugo dijete koje istovremeno pohađa vrtić te besplatno za treće i svako slijedeće dijete ako istovremeno pohađaju vrtić, dok u ostalim vrtićima roditelji sudjeluju u financiranju rada Dječjeg vrtić. Za vrtićke skupine roditelji sudjeluju u financiranju s iznosom od 600,00 kn dok za jasličke skupine plaćaju iznos od 700,00 kn.

**RASHODI POSLOVANJA**

Sukladno ostvarenju Financijskog plana do dana 30. lipnja 2022. godine i Projekciji troškova za otvaranje nove odgojne skupine u Područnom vrtiću Omišalj u novoj pedagoškoj godini 2022/2023 korigirani su i rashodi poslovanja.

Ukupni rashodi iznose 24.476.538,84 kn od čega rashodi za obavljanje redovne djelatnosti iznose 24.106.538,84 kn u odnosu na usvojeni plan povećanje iznosi 1.231.538,84 kn dok rashodi za nabavu nefinancijske imovine iznose 370.000,00 kn i povećani su za 71.000,00 kn.

Stavka *rashodi za zaposlene* povećana je ukupno na nivou Ustanove za 516.038,84 kn ili u postotku za 3% iz razloga što će se s danom 01. rujna 2022. godine zaposliti četiri trećih odgojitelja za jasličke skupine u matičnom vrtiću, jedan treći odgojitelj zaposlen je u Područnom vrtiću Punat, dvoje odgojitelja zapošljavaju se u Područnom vrtiću Omišalj budući da se otvara nova skupina za djecu jasličkog uzrasta. Drugi razlog povećanju rashoda za zaposlene posljedica je usklađenja osnovice za izračun troškova putovanja na posao i s posla za radnike koji putuju. Dosadašnja cijena po kilometru iznosila je 1,00 kn dok je nakon usklađenja prema Temeljnom kolektivnom ugovoru za službenike i namještenike u javnim službama iznos povećan na 1,35 kn po prijeđenom kilometru od mjesta stanovanja do mjesta rada. Plaća se izračunava kao umnožak koeficijenata složenosti poslova radnog mjesta i osnovice za izračun plaće koja iznosi 6.044,51 kn uvećan za 0,5 % za svaku navršenu godinu staža. Ostali rashodi za zaposlene iznose 4.500,00 kn po radniku za prigodne nagrade, nagrade za radne rezultate, dar u naravi u iznosu od 600,00 kn , poklon djeci do 15. godine starosti 600,00 kn, jubilarne nagrade, otpremnine, potpore za bolovanja i potpore za smrtni slučaj. Povećanjem bruto plaće povećavaju se i doprinosi na plaću za zdravstveno osiguranje koji iznose 16,5% bruto plaće.

Ukupni *materijalni rashodi* iznose 5.726.500,00 kn i u odnosu na Financijski plan za 2022. godinu kada je planirano 5.009.300,00 kn povećani su za iznos od 717.200,00 kn odnosno 14 %.

Do povećanja je došlo na stavkama *materijala i sirovina* koji obuhvaćaju rashode za nabavu namirnica i potrošnog materijala u iznosu 139.800,00 kn ili 8%, razlog je povećanje nabavnih cijena robe i materijala na tržištu.

Rashodi za  *energiju odnose se na rashode za električnu energiju, plin , lož ulje i ostala goriva*  povećani su za 59% odnosno 489.000,00 kn iz razloga što su cijene energenata značajno povećane i teško je predvidjeti kretanje cijena.

Stavka *rashodi za usluge* povećava se za 11% odnosno 132.600,00 kn iz razloga što su rashodi za usluge tekućeg i investicijskog održavanja povećani za 44 % a odnose se na popravke i održavanje opreme. U Područnom vrtiću Malinska došlo je do kvara na sustavu za grijanje i hlađenje objekta, u Područnom vrtiću Baška došlo je do kvara na plinskoj instalaciji. Intelektualne i osobne usluge povećane su 14% razlog tome je zapošljavanje studenata na radno mjesto odgojitelja kao zamjena za vrijeme korištenja godišnjih odmora odgojitelja.

*Ostali nespomenuti rashodi* *poslovanja* smanjeni su na stavkama naknade za rad Upravnog vijeća iz razloga što se neke sjednice održavaju elektronskim putem ( e-sjednice). Premije osiguranja smanjene su u odnosu na usvojeni Financijski plan a razlog tome je sklapanje novog povoljnijeg ugovora za osiguranje imovine, zaposlenika i ostalih nezgoda.

Ovom izmjenom Financijskog plana za 2022. godinu korigirani su *rashodi za nabavu nefinancijske**imovine* tj. povećani su za iznos od 71.000,00 kn. Ovi rashodi nisu obuhvaćeni tekućom pomoći iz nadležnog i nenadležnog proračuna, već se financiraju iz kapitalne pomoći. Prema potrebi za nabavom nefinancijske imovine u pojedinom vrtiću, nakon dobivene odluke o suglasnosti sa strane nadležne Općine ili Grada Krka kreće se u realizaciju nabave.

Prijedlog prve izmjene financijskog plana za 2022.godinu obuhvaća i višak prihoda prenesen iz 2021.godine u iznosu od 3.538,84 kn dobiven od HZZ-a u svrhu podmirenja troškova doprinosa za stručno osposobljavanje radnika bez zasnivanja radnog odnosa.

*Tablica 1.* Prikaz umanjenja ili povećanja prihoda i rashoda I. izmjenom financijskog plana za 2022. godinu u odnosu na Financijski plan za 2022.godinu.

|  |  |  |  |  |
| --- | --- | --- | --- | --- |
| **OPIS** | **REBALANS I.2022.** | **PLAN 2022.** | **RAZLIKA +/-** | **%** |
| PRIHODI ZA REDOVNU DJELATNOST | 24.103.000,00 | 22.875.000,00 | +1.228.000,00 | 106% |
| PRIHODI ZA NABAVU NEFIN. IMOVINE-GRAD KRK | 80.000,00 | 90.000,00 | -10.000,00 | 89% |
| PRIHODI ZA NABAVU NEFIN. IMOVINE-OTOČKE OPĆINE | 290.000,00 | 146.000,00 | +144.000,00 | 199% |
| VIŠAK PRIHODA | 3.538,84 | 0,00 | +3.534,84 | 0% |
| **UKUPNI PRIHODI** | **24.476.538,84** | **23.111.000,00** | **+1.365.534,84** | **106%** |
| RASHODI POSLOVANJA | 24.106.538,84 | 22.875.000,00 | +1.231.538,84 | 105% |
| RASHODI ZA NABAVU NEFIN. IMOVINE | 370.000,00 | 236.000,00 | +134.000,00 | 157% |
| **UKUPNI RASHODI** | **24.476.538,84** | **23.111.000,00** | **+1.365.538,84** | **106%** |

U nastavku donosimo izračun mjesečnih rata tekućih pomoći po mjestima troška za naredni period 10-12/2022. godine. Uzeto je u obzir da su plaćene rate za redovnu djelatnost za prvih 9 mjeseci.

*Tablica 2.* Prikaz iznosa mjesečnih rata po mjestima troškova za period 10-12/2022.

|  |  |  |  |
| --- | --- | --- | --- |
| **MJESTO TROŠKA** | **IZNOS MJESEČNE RATE U KUNAMA** | | |
| MATIČNI VRTIĆ KRK |  | 555.500,00 | Kn |
| PODRUČNI VRTIĆ KRK |  | 102.000,00 | Kn |
| PODRUČNI VRTIĆ VRH |  | 41.000,00 | Kn |
|  | UKUPNO: | **698.500,00** | Kn |
| PODRUČNI VRTIĆ OMIŠALJ |  | 217.000,00 | Kn |
| PODRUČNI VRTIĆ NJIVICE |  | 87.500,00 | Kn |
|  | UKUPNO: | **304.500,00** | Kn |
| PODRUČNI VRTIĆ MALINSKA |  | **331.500,00** | Kn |
| PODRUČNI VRTIĆ PUNAT |  | **151.000,00** | Kn |
| PODRUČNI VRTIĆ VRBNIK |  | **58.500,00** | Kn |
| PODRUČNI VRTIĆ BAŠKA |  | **185.000,00** | Kn |
| PODRUČNI VRTIĆ POLJE |  | **77.000,00** | Kn |
|  | **SVEUKUPNO:** | **1.806.000,00** | **Kn** |

Predsjednica Upravnog vijeća:

Petra Kraljić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prilozi:

-tablice po mjestima troška